หลังจากชิมของหวานใน Show DC มาได้ 2 ร้านแล้ว ก้อมาจบที่ร้าน Pampam bingsu ซึ่งมีเมนูหน้าตาดึงดูดใจแฟนบิงซูอย่างเราค่ะ

# ที่ตั้ง #
อยู่ชั้น 5 Show DC ใกล้ๆร้านมะม่วง Mango mania ในรีวิวก่อนหน้าค่ะ

# เมนู #
บิงซูและเครื่องดื่มอีกเล็กน้อย โดยเมนูบิงซูมีให้เลือกปานกลาง ท้อปปิ้งธรรมดาไม่แตกต่างไปจากร้านอื่นเท่าไหร่ เป็นแนวผลไม้และชอคโกแลต มีให้เลือก 2 ไซส์ M กับ L ราคาเริ่มที่ 100 ปลายๆ แต่เมื่อรวม vat และ service charge ก้อจะอยู่ที่ 200 ต้นๆ สำหรับราคาเริ่มต้นค่ะ

# เมนูที่สั่ง #
-  Fresh strawberry bingsu ในเมนูราคา 280 บาทแต่คิดออกมาแล้วจะอยู่ที่ 300 กว่าบาท ซึ่งเราคิดว่าแพงไป และดูไม่ค่อยจริงใจที่ไม่บอกราคาเนตตั้งแต่ต้น มีเป็นกระดาษแผ่นเล็กๆแปะบอกไว้ด้านล่าง ซึ่งเราไม่ทันเห็นเลยพลาดเองค่ะ

+ รสชาติ ค่อนข้างธรรมดาไม่สมราคา แม้จะถ้วยใหญ่และใช้สตรอเบอรี่สดแต่ก้อไม่ได้ให้มาเยอะ หรือใช้ของดีกว่าร้านอื่นที่ราคาถูกกว่า น้ำแข็งเป็นเกล็ดเบาๆมีรสหวานในตัว ไอศครีมใช้ยี่ห้อทั่วไป จริงๆจะต้องเป็นรสสตรอเบอรี่ แต่พนง.เพิ่งมาบอกว่าหมดหลังจากทำไปได้ครึ่งนึงแล้ว แถมเหลือแค่รสชาเขียวกับชอคซึ่งดูไม่ค่อยไปกับสตรอเท่าไหร่ เลยจำใจเลือกขาเขียวแทนค่ะ

โดยรวมรู้สึกไม่ค่อยโอเคเท่าไหร่กับราคาบิงซูในลักษณะนี้ ดูไม่ค่อยจริงใจกับลูกค้าเท่าไหร่ และไม่ไปกันกับคุณภาพท้อปปิ้งที่ใช้ รสชาติก้อทานได้ทั่วไปไม่ได้พิเศษกว่าร้านอื่น ก้อถือว่ามาลองให้รู้เป็นประสบการณ์ค่ะ